****** 

**מסע אל השורשים**

**קהל היעד: כתות ו' – ט'**

**גיל: 11 – 15**

**משך התכנית: שעתיים (אופציה לשעתיים וחצי)**

**התכנית במשפט:** מה הסיפור שלי? מה החלק של הסיפור שלנו ושל משפחתנו בסיפורו של העם היהודי?

**התכנית בפסקה:** סיור שורשים במוזיאון בית התפוצות הוא חוויה שנשארת לשנים רבות. המסע החווייתי מציע לתלמידים הזדמנות יוצאת דופן להתחבר למורשת, לתרבות ולמסורת המשפחתית שלהם, לגלות מחדש את זהותם היהודית-ישראלית ולברר את מקומם בעלילה המסתעפת של סיפור העם היהודי.

|  |  |
| --- | --- |
| **זמן** | **כתות ו'-י'** |
| **20 דקות** | פעילות פתיחה: "רקמה אנושית אחת" - **מפת עולם** |
| **30 ד'** | שורשים מאין ולאן - סיור **בגלריית הללויה מלווה בפעילות דרכון**  |
| **30 ד'** | סיור בגלריית **ויהי צחוק מלווה בפעילות דרכון** |
| **10 ד'** | מונולוג: **דונה גרציה**  |
| **30 ד'** | פעילות סיכום ועיבוד: **'בעזרת השם' וכלים למחקר** |
| **אופציה להארכה 30 ד'** | פעילות סיכום ועיבוד: למה שורשים?! - סרט 'תעלומה במכולה הירוקה' ודיון |

**חומרים:**

* פתיחה: **מפת עולם**
* גלריות הללויה ויהי צחוק: **פעילות דרכון + עפרונות**
* במהלך הסיור: דמות **מונולוג דונה גרציה**
* סיכום: **משחק 'בעזרת השם'**
* אופציה להרחבה בכתה: סרט 'תעלומה במכולה הירוקה' – מקוצר, 10 דקות

**השאלות החשובות בעת ההזמנה:**

1. האם ישנם ילדים משולבים בכיתה (על הרצף האוטיסטי או בעלי מוגבלויות)?
2. האם יש למורה מידע שחשוב שאנחנו נדע על בית הספר/השכבה/הכיתה?
3. האם התלמידים כותבים עבודת שורשים? באיזה שלב הם? התחלה, אמצע, סוף.

**מערך התכנית**

**מטרות פדגוגיות:**

**ידע:**

* העמקת הידע וההיכרות עם אורחות החיים, המנהגים וסיפורים של היהודים בתפוצות השונות.
* היכרות עם חקר גנאלוגיה ומאגרי המידע של בית התפוצות.

**מיומנויות:**

* רכישת כלים לחקר השורשים.
* חיפוש מכנים זהותיים משותפים בין כלל הנרטיבים המשפחתיים שלנו.

**חיבור ורלוונטיות לחיי המשתתפים::**

* איך, מה ולמה לחקור את הסיפור המשפחתי?
* העמקת תחושת השייכות והקשר של התלמיד לעם היהודי ולזהות היהודית-ישראלית שלו
* הבנת המשמעות והחשיבות של חקר השורשים שלנו להמשכיות שלנו כפרטים וכעם.

**(20 דקות) פעילות פתיחה: מפת עולם**

* **הציגו את עצמכם, את המוזיאון והלו"ז להיום:** ספרו לתלמידים על המוזיאון המספר את סיפורו המתמשך של העם היהודי לאורך הדורות. ספרו על מהלך התוכנית המצפה להם: סיור בנושא שורשים והחיבור בין הסיפור האישי וסיפורו של כלל העם היהודי.
* **פעילות מפת עולם:** עושים מעגל
	+ עורכים סבב שמות ושאלה "מה אתם אוכלים בשישי/מה המאכל האהוב עליכם אצל סבתא וסבא/מאכלים מיוחדים של המשפחה בחגים"?
	+ פורסים את המפה ושואלים האם הם יודעים מאיפה מגיעים המאכלים השונים שהם דיברו עליהם.
	+ מדביקים את המאכלים במדינות/אזורים להם הם שייכים (גפילטע פיש: מזרח אירופה, קובה: לבנון וסוריה, קוסקוס: מטוניס ועד מרוקו לאורך צפון אפריקה, עוף ותפו"א: מזרח ומרכז אירופה, פלאפל: ישראל ומצרים, מלאווח: תימן, בייגל ולקס: ניו יורק סיטי).
	+ זה המקום לשאול – איך מאכלים כל כך שונים נוצרים? איך אנחנו מכירים אותם? מה קרה לעם היהודי? איפה יש יהודים היום? **מה עוד מבדיל בין קהילות (מנהגים, לבוש, סידור וכו')?**
	+ **סכמו**: היום במוזיאון אנחנו נדבר על השורשים שלכם – קל לנו לראות אותם דרך המאכלים שאנחנו אוכלים, אבל היום נחקור ונראה עוד דברים: נחקור על המשפחה שלנו, מאיפה באנו, ונלמד את הסיפור הייחודי והמתמשך של העם היהודי. ע-מ-י-ו-ת!!!
* **אילנות יוחסין**:
	+ **מחלקים לכל תלמיד "דרכון"**: היום נצא למסע ייחודי במוזיאון – מסע שלכם. בדרכון הזה שלכם אתם הולכים לכתוב חלקים מהסיפור שלכם, ובתקווה נגלה היום איך הוא משתקף במוזיאון, ומהדהד דרך ההיסטוריה של העם היהודי כולו.
	+ **בכפולה השנייה של כל דרכון נמצא אילן יוחסין**: **הסבירו** לתלמידים (על פי הצורך ורמת הידע שלהם כמובן) מהו אילן יוחסין, ו**בקשו מהם למלא אותו** (הדרכון מגיע רק עד הסבא והסבתא, אז סביר שהם יוכלו למלא את כולו).
	+ **הדרכון הזה יהווה סוג של מורה דרך למסע שלהם בגלריות המוזיאון.**
	+ **סכמו:** נצא למסע בעקבות סיפורו של העם היהודי בגלריות המוזיאון. במהלך המסע נלמד על המורשת היהודית, המנהגים, ההיסטוריה והתרבות של יהודי התפוצות, תוך הדגשת החיבור בין הסיפור האישי-משפחתי לבין הסיפור של קהילות יהודיות.המשתתפים יכירו ויתנסו באופן חווייתי בכלים מחקריים כגון סיפורי חפצים, אילנות יוחסין.

**(10 דקות) מונולוג דונה גרציה**

**בעקבות המונולוג, שאלו:**

* איך גילתה דונה על שורשיה?
* כיצד השפיע ידע זה על חייה?
* מה משותף לגילוי שלה ולעבודת השורשים (חפצים מיוחדים, עדויות וסיפורים משפחתיים)?
* מהו הכלי למחקר בו השתמשנו במפגש זה? עדות אישית, ריאיון, לבוש וכד'.
* מה למדתם על המקום ממנו הגיעה הדמות ורכיבי הסיפור האישי שלה?
* איזה מידע היסטורי נודע לכם על סיפורה האישי והסיפור של העם היהודי?

**(40 דקות) סיור בגלריית הללויה**

* פתיח על הגלריה: הסבירו על הגלריה ועל בתי הכנסת כמרכזי קהילה עד התקופה המודרנית. אנחנו יכולים ללמוד על השורשים שלהם ועל הקהילות היהודיות השונות בארצות המוצא שלהם דרך:
	+ בתי כנסת – המשקפים היבטים ייחודים של כל קהילה.
	+ חפצים ייחודיים – בגלריה הזו, כמו בכל מוזיאון, ישנם היבטים משותפים לעבודות השורשים שלהם – אנחנו ולמדים על העולם דרך חפצים.
* **הדריכו 2-3 בתי כנסת מגוונים מבחינת תקופה היסטורית ומוצא.** כתמיד הראו כיצד היבטים חומריים מלמדים אותנו על הקהילה עצמה: קהילה מבוססת, דלת אמצעים, אירועים היסטוריים שהשפיעו על מבנה, מיקום וגורל בית הכנסת: אנטישמיות, מלחמות, פגעי טבע וכד', המצב הדמוגרפי של הקהילה היהודית והשפעתו על גודל בית הכנסת, ריבוי ומיעוט בתי כנסת בקהילה וכד'.
* **פעילות דרכון:** הזמינו את המשתתפים לטייל (בזוגות) בין בתי הכנסת לנסות **ולחפש בתי כנסת מארצות מוצאם** ולענות על המשימות שבדרכון. **הסתייגו ואמרו כי אין בתי כנסת מכל מדינות העולם – במקרה שאין מהמדינה, שיחפשו בית כנסת מתאים מהאזור**.
	+ **חשוב!** עברו בין המשתתפים והקפידו על מילוי הדרכונים, עזרו להם לענות על השאלות ולמצוא בתי כנסת רלוונטיים.
* **כנסו:** את התלמידים לאחר 10 דקות לערך ובקשו מהם לשתף:
	+ בבתי הכנסת שמצאו.
	+ חפץ מיוחד בגלריה.
	+ חפץ מיוחד עליו הם עובדים במסגרת העבודה (אם יש)
* **שאלו**:
	+ אלו מוטיבים משותפים היו לבתי הכנסת ולקהילות?
	+ מה שונה ביניהם?
	+ מהו כלי החקר שפגשתם בגלריית הללויה לשימוש בעבודת החקר שלכם? מחקר מדעי באמצעות מסמכים, חפצים, תמונות, סרטים, תרשימים, עדויות וכד'.

**(20 דקות) סיור בגלריית הומור**

* **פתיחה:** מה ההומור שלכם ושל משפחתכם? מה מאפיין אותו? מטרת תכנית שורשים לעסוק בחקר המשפחה ומאפייניה. **כמו חפצים ובתי כנסת, אנחנו יכולים ללמוד על אנשים וקהילות דרך ההומור.** אחד המאפיינים הזהותיים של העם היהודי, קהילות ומשפחות הוא הומור וצחוק. בכל קבוצה ובכל משפחה נמצא סיפורים ובדיחות העוברים בה ומייצרים תחושה של שייכות.
* **סיור בגלריית סטריאוטיפים:**
	+ לאחר הפתיחה הדריכו מוצג אחד לבחירתכם ושחררו אותם **למשימת הדרכון** (המשימה מתמקדת בתחילתה במטבח, אבל לא מחייבת הדרכה רק שם).
	+ **אספו את הרשמים והתשובות:**
		- קשרו את תשובותיהם, במידת האפשר, לנושאים הקיימים בתערוכה.
		- האם יש משהו שמשפחות שונות צוחקות עליו?
		- מה הצחוק יכול ללמד אותנו על אופי המשפחות השונות?
		- על סמך מה שכתבתם - מה הייתם מוסיפים לתערוכה? אולי חסרים לנו כמה נושאים?
* **סיור בגלריה ההיסטורית (סיינפלד):**
	+ התמקדו בחלק הישראלי. הדריכו מוצג ושחררו **למשימת הדרכון.**
	+ **אספו את המשתתפים וסכמו:**
		- על מה ההורים שלכם צוחקים?
		- מה ההבדל ביניכם להורים?
* סכמו: מה למדנו היום על עצמנו דר הומור? מה מצחיק אותנו? מה מטריד אותנו? כיצד תוכלו לשלב זאת בעבודת השורשים שלכם (אולי בדיחה משפחתית? אולי בתיאור בני המשפחה?)?

**(30 דקות) סיכום ועיבוד בכיתה:**

* כעת נחקור שמות ונלמד כיצד שם ושם משפחה עשויים לשמש כלי נוסף להפקת מידע משפחתי.
* **חלקו** את המשתתפים לשתי קבוצות. כל קבוצה מקבלת חבילת כרטיסים משני סוגים: כרטיסיות שמות משפחה וכרטיסיות מקור השם ומשמעותו וכן 4 לוחות משחק מרכזים המציינים קטגוריות שונות..
* **בקשו** מהתלמידים ליצור זוגות קלפים תוך מציאת התאמה בין שמות המשפחה למשמעותם ולסווג את שמות המשפחה לקטגוריות לפי הקטגוריות השונות:
	+ בדיקת התאמתם של השמות לפירושיהם: בחרו באקראי מספר שמות ובדקו האם התלמידים פתרו נכונה.
	+ בדיקת הסיווגים לפי מקצועות, מקומות מוצא, תכונות, כינויים, ראשי תיבות.
	+ הוספת שמות ילדי הכיתה לקטגוריות הקיימות ו/או יצירת קטגוריות חדשות.
* **שאלו:**
	+ לפי אילו כללים נקבעו שמות המשפחה של היהודים במהלך הדורות?
	+ מהם שמות המשפחה הנפוצים ביותר בקרב העם היהודי?
	+ איזו מן הקטגוריות היא הנפוצה ביותר בקבוצתכם?
* **פתחו את אתר בית התפוצות** על המקרן, והציגו לפני המשתתפים את מאגרי המידע:
	+ **חפשו קהילה אחת** מקהילות הילדים
	+ כנסו לסיפורו של **חפץ או מוצג**
	+ הראו להם את פונקציית "הסיפור שלי" במסגרתה הם יכולים לשמור מבואות שונות לשימוש בעבודה שלהם.
* **סכמו:** היום למדנו על היבטים שונים ללימוד וחקר של השורשים שלנו: חפצים, בדיחות, קהילות, בתי כנסת. כמעט כל דבר יכול ללמד אותנו עוד על השורשים שלנו, ולהסביר לנו מאיפה באנו, ולאן אנו הולכים.

**הרחבה (30 דקות) המכולה הירוקה**

* **ספרו בקצרה** לתלמידים שהם עומדים לצפות בקטע קצר בן 13 דקות מתוך סרט שאורכו 50 דקות. אין צורך להכביר במידע על הסרט. הפרטים החסרים יושלמו לאחר הצפייה.
* **שאלו:**
	+ מה הדבר הראשון שעולה בדעתכם בהקשר לסרט?
	+ מה הניע לדעתכם את יוצר הסרט לצאת למסע בעקבות התמונות שמצא?
	+ אילו אירועים היסטוריים ומשפחתיים עולים מתוך הסרט ?
	+ האם מצאתם נקודות משותפות בין הסיפור שבסרט לסיפור משפחתכם?
	+ באילו אמצעים השתמש הבמאי לחקור את זהותם של בני המשפחה? מה הם מקורות המידע שלו? אילו מקורות מידע נוספים אתם מכירים?
	+ כיצד מארגן הבחור הצעיר את המידע שצבר על המשפחה?
* **סכמו:**
	+ **למה שורשים?** "בשביל מה זה טוב"? המישור הרגשי
	+ **מה נחקור?** מה נרצה לדעת במישור העיוני-תכני של הנרטיבים המשפחתיים
	+ **איך נחקור**? איך חוקרים ואיך מארגנים מידע לסיפור? המישור המעשי